Peagi möödub aasta päevast, kui BHR kirjutas Prantsusmaa naasmisest NATO'sse ja püstitas seejuures retoorilise küsimuse -  kas Prantslastest saab Trooja hobune NATO's?    Prantslaste olekut ja maneere iseloomustatakse üsna eriskummalisel moel, küll neid halvustavalt/hellitavalt konnasöödikuteks kutsudes, küll rääkides nende "armastusest" rahvusvahelise suhtluskeele "bäd inglish" vastu. Irvhambad armastavad pajatada prantsuse tankidest, millel olevat 1 edaspidi käik ja 5 tagurdamise käiku. Edaspidi sõitmise käik olevat juhuks, kui vaenlane peaks tagant ründama.  Ikka ja jälle meenutatakse, et  prantslaste hiilgeajad jäävad monarhismi perioodi ja oma revolutsiooniga pole prantslased peale viletsuse midagi saavutanud - mürgitasid vaid maailma ning tõid igavesest ajast igavesti käibele fraasi, et "revolutsioon sööb oma lapsi".    Valerija Novodvorskaja - (tuntud vene ühiskondlik-poliitiline tegelane, endine dissident ja poliitvang, ajakirjanik, ajalehe "The New Times" kolumnist ning parempoolse partei "Demokraatlik liit" asutaja) on ilmselt üsna sarnast meelt. Sellist meelt, et vähemalt täna paistab Prantsusmaa pigem Trooja hobusena ja prantslaste koht NATO's on kahjuks eksitus. Seoses kurikuulsa "Mistral" afääriga on ta arvamust avaldanud, et seetõttu vääriks Prantsusmaa NATO'st väljaheitmist.    "Selle eest, et Prantsusmaa kavatseb Venemaale müüa helikopterikandjaid "Mistral", peaks ta NATO'st välja kihutama", kinnitab tuntud poliitik lätlaste Delfi's.  "Ja las ta siis kaitseb end ise oma "Mistralitega", meie aga vaatame seda pealt. Prantslaste tegevus pole midagi muud kui reetmine., III Maailmasõja õhutamine, "kangelastegu", mis sobib ühte ritta Vichy režiimi tegevusega..." keeb Novodvorskaja.